Die Klassieke Suid-Afrikaanse Kookboek is 'n byderwetse Suid-Afrikaanse kookboek met heerlike maaltye vir familie en vriende. Dié boek beeld ons moderne diverse Suid-Afrikaanse kultuur uit met invloede uit Ouma se kombuis, Mediterreense kulture, die Indiese kultuur en die Afrika-kultuur. Die Klassieke Suid-Afrikaanse Kookboek is 'n omvattende boek vir heerlike maklike huiskos oor kulture heen en bevat sowat 170 gunsteling- en nuwe innoverende resepte. Die skrywer gebruik vars en plaaslik beskikbare bestanddele en het die resepte verfyn om watertandresultate vir die beginner- en ervare kok te waarborg. Nie net spoor die boek jou aan om goeie kos te berei nie, maar dit dien ook as inspirasie met waardevolle lewenslesse, -waarhede en -leuses. Volkleurfoto's beeld die eindresultate van elke gereg uit.
Die Rooitamatie Storie
Die Rooitamatie storie is n chronologiese optekening van Renette Vosloo se lewe met kos. Van n dogtertjie wat op n mat lê en boek kyk en dan besluit om n eend gaar te maak, tot studentekos en later restaurateur, ma en uiteindelik TV kospersoonlikheid.
Maar wat Renette sê sy eintlik wil deel, is die wil om bo uit te kom.
'Al val die son.
Hy kom weer op.
En jou storie word n heerlike bredie, gegeur met die speserye van die lewe, die kruie van drome en natuurlik, n klomp plomp tamaties.'